ai4bharat/Pralekha huggingface dataset:
بھاری صنعتوں کی وزارت
بھاری صنعتوں کی وزارت کی دوسری خصوصی مہم کے تحت مرکزی سركاری زمرے كے اداروں اور خود مختار اداروں کی مختلف اکائیوں کی 101 شناخت شدہ جگہوں پر صفائی كی مہم چلائی گئی
اسکریپ ڈسپوزل کی فروخت سے 5.71 کروڑ روپے کی آمدنی ہوئی۔ 52445 فائلیں ختم كی گئیں
تیسری خصوصی مہم 2 اکتوبر 2023 سے شروع ہوگی
سوچھتا کو ادارہ جاتی بنانے اور حکومت میں التوا کو کم کرنے کے وزیر اعظم کے وژن سے تحریک حاصل کرتے ہوئے بھاری صنعتوں کی وزارت ملک گیر صفائی مہم، سوچھتا مہم میں بڑھ چڑھ کر حصہ لے رہی ہے اور اس نے 2 اکتوبر سے 31 اکتوبر 2022 تک ایک خصوصی مہم 2.0 شروع کی تھی۔
اس مہم نے التوا کو ختم کرنے، خلائی انتظام کو حاصل کرنے اور وزارت اور اس کے مرکزی سركاری زمرے كے اداروں اور خود مختار اداروں کو ملک بھر میں زیادہ موثر بنانے پر توجہ مرکوز کی۔ وزارت نے یہ مہم اپنے دائرہ کار میں اور مرکزی سركاری زمرے كے اداروں اور خود مختار اداروں میں چلائی۔
دوسری خصوصی مہم کے دوران 84,890 فائلوں کا جائزہ لیا گیا جن میں سے 52445 فائلوں کو ختم کیا گیا۔ اسکریپ ڈسپوزل کی فروخت سے 5.71 کروڑ روپے کی آمدنی ہوئی۔ روزانہ کی پیشرفت کی نگرانی ایک سرشار ٹیم کے ذریعہ کی گئی اور اسے انتظامی اصلاحات اور عوامی شکایات کے محکمہ کے زیر اہتمام ایس سی پی ڈی ایم پورٹل پر اپ لوڈ کیا گیا۔
خصوصی مہم 2.0 کے تحت کوششیں نومبر 2022 سے اگست 2023 تک جاری رہیں۔ اس وزارت نے اپنے سی پی ایس ایز اور خود مختار اداروں کے ساتھ مل کر مختلف زیر التواء معاملات کو بروقت نمٹانے کے لیے اپنی کوششیں جاری رکھیں۔صفائی مہم وزارت کے تحت سی پی ایس ایز اور خود مختار اداروں کی مختلف اکائیوں کی 101 شناخت شدہ جگہوں پر چلائی گئی۔ ملازمین کی فعال شرکت مہم کی خاص بات تھی۔ اس کے علاوہ، 1,351 فزیکل فائلوں کو ختم کیا گیا جس کے نتیجے میں 12,349 مربع فٹ جگہ خالی ہوئی۔ مزید برآں مہم کی رسائی کو یقینی بنانے کے لیے سی پی ایس ایز/خود مختار اداروں کی اکائیوں کے ذریعے مختلف مارچوں اور ریلیوں کا بھی انعقاد کیا گیا۔
شروع ہونے والی تیسری خصوصی مہم 2 سے 31 اکتوبر 2023 تک چلائی جائے گی جس كا مقصد  کو ادارہ بنانا اور وزارت اور اس کے سی پی ایس ای اور خود مختار اداروں میں التواء کو کم كرنا ہے۔
مرکزی وزیر ڈاکٹر مہندر ناتھ پانڈے اور وزیر مملكت جناب کرشن پال گرجر کی رہنمائی میں یہ وزارت آنے والی تیسری خصوصی مہم کے تحت شروع کی جانے والی سرگرمیوں کو کامیابی کے ساتھ نافذ کرنے کے لیے پوری طرح پرعزم ہے۔
سٹرک ٹرانسپورٹ اور شاہراہوں کی وزارت
حکومت ہند کی فاسٹ ٹیگ کے ذریعے چنگی وصولی
زائد از 4.59 کروڑ سے زیادہ فاسٹ ٹیگ 31 جنوری 2022 تک جاری کئے جا چکے ہیں۔ گزشتہ دو برسوں میں قومی شاہراہوں پر فاسٹ ٹیگ کے ذریعے صارف کی فیس کی وصولی کی کل رقم درج ذیل ہے:
|
|
Financial Year
|
|
2019-20
|
|
2020-21
|
|
2021-22 
|
|
User Fee Collection 
|
|
10728.52
|
|
20837.08
|
|
26622.93
فاسٹ ٹیگ کے صارفین کو جنوری 2020 سے تقریباً 12.5 لاکھ رقم کی واپسی کے کیسز کو غلط کٹوتیوں کے لئے 5 فروری 2022 تک سہولت فراہم کی گئی ہے۔
فاسٹ ٹیگ پروگرام کے تحت متعلقہ جاری کنندہ بینک کی طرف سے جانچ پڑتال اور توثیق کے بعد رقم کی واپسی پر کارروائی کی جاتی ہے۔اس کا انحصار اسٹیک ہولڈرز کی طرف سے فراہم کردہ ثبوت/معاون تفصیلات کی بنیاد جیسے فیس پلازہ آپریٹرز/ کنسیشنیئرز، ایکوائرر بینک، سسٹم انٹیگریٹر وغیرہ پر ہوتا ہے۔
صارف فیس پلازوں پر فاسٹ ٹیگ کے ذریعے کسی بھی غلط کٹوتی کی موجودگی کو کم/ختم کرنے کے لئے نیشنل ہائی ویز اتھارٹی آف انڈیا کی طرف سے وقتاً فوقتاً مختلف اقدامات کئے گئے ہیں۔ چند کلیدی اقدامات درج ذیل ہیں:
|
|
اقدامات
|
|
کلیدی فائدہ/خصوصیت
|
|
انٹرفیس کنٹرول کا نفاذ
دستاویز  2.4 ) (سال 2018
|
|
فیس پلازوں پر فاسٹ ٹیگ گاڑیوں سے کسی بھی ڈپلیکیٹ الیکٹرانک ٹول کلیکشن لین دین کو ختم کرنے کے لئے۔
|
|
دوہری کٹوتی سے نمٹنے کے لئے تدارکی اقدامات پر پالیسی سرکلر
|
|
صارف کی فیس کی کسی بھی اضافی کٹوتی کی واپسی کے لئے طے شدہ ٹرن آراؤنڈ ٹائم۔ خواہ نقد ادائیگی کی گئی ہو یا فاسٹ ٹیگ کے ذریعے۔
فاسٹ ٹیگ کے ذریعے جمع کی گئی اضافی فیس کی خودکار طریقے سے واپسی
نادہندہ بینک/فیس پلازہ آپریٹنگ ایجنسی/رعایت دینے والے کے خلاف تعزیری کارروائی۔
|
|
تمام فیس پلازوں پر انٹرفیس کنٹرول دستاویز  کے نفاذ کے لئے مینڈیٹ
قومی شاہراہوں پر
سال 2020 اور 2021
|
|
قومی شاہراہوں پر فیس پلازوں پر فاسٹ ٹیگ لین دین کی تقریباً حقیقی وقت کے اندر پروسیسنگ کو فعال کرنے کے لئے
صارف کی فیس کے لین دین پر فاسٹ ٹیگ صارفین کو فوری ایس ایم ایس
|
|
سروس لیول ایگریمنٹ  پیرامیٹرز جاری کنندہ بینکوں کے لئے
سال 2019 اور 2021
|
|
اوور چارجنگ، ڈبل کٹوتی، غیر مجاز لین دین وغیرہ سے متعلق صارفین کی شکایات کو مقررہ وقت میں حل کرنے کا انتظام
حکومت پہلے ہی فاسٹ ٹیگ لین دین کی قریب قریب حقیقی وقت میں پروسیسنگ کو فعال کرنے کے انتظام کو لازمی قرار دے چکی ہے۔ یہ قدم ایپلی کیشن پروگرامنگ انٹرفیس پر مبنی پروٹوکول  کے نفاذ کے ساتھ اٹھایا گیا ہے۔ اس سے قومی شاہراہوں پر واقع فیس پلازوں پر کی جانے والی کسی بھی ٹرانزیکشن پر فاسٹ ٹیگ صارفین کو فوری طور ایس ایم ایس سے آگاہی ملے گی۔
جاری سال 2022 میں 5 فروری تک تقریباً 80 فیصد فاسٹ ٹیگ لین دین کی پروسیسینگ ایپلیکیشن پروگرامنگ انٹرفیس پر مبنی پروٹوکول  2.5) وضاحتوں پر عمل میں آتی ہیں۔
یہ معلومات سڑک ٹرانسپورٹ اور ہائی ویز کے مرکزی وزیر جناب نتن گڈکری نے راجیہ سبھا میں ایک تحریری جوابمیںفراہم کیں۔
ش ح-ع س-ک ا
(Visitor Counter : 85
زراعت اور کاشتکاروں کی فلاح و بہبود کی وزارت
وزیر اعظم نریندر مودی 16 دسمبر کو زراعت اور خوراک کو ڈبہ بند کرنے کی صنعت سے متعلق قومی سربراہ کانفرنس سے خطاب کریں گے، جس میں قدرتی کاشتکاری کا تفصیلی خاکہ پیش کیا جائے گا
زیرو بجٹ قدرتی کاشتکاری کو کسانوں کی آمدنی بڑھانے کے لیے ایک امید افزا وسیلے کے طور پر شناخت کیا گیا ہے
وزیر اعظم جناب نریندر مودی 16 دسمبر 2021 کو صبح 11 بجے زراعت اور خوراک کو ڈبہ بند کرنے کی صنعت سے متعلق قومی سربراہی اجلاس کے اختتامی اجلاس سے خطاب کریں گے، جس میں قدرتی کاشتکاری کا تفصیلی خاکہ پیش کیا جائے گا۔ یہ سربراہ کانفرنس 14 سے 16 دسمبر 2021 کو گجرات کے آنند شہر میں منعقد ہونے والی قبل از تقریب گجرات سربراہ کانفرنس کے ایک حصے کے طور پر منعقد کی جا رہی ہے۔
اس کانفرنس میں 5000 کسان شرکت کریں گے جو اس سربراہ کانفرنس میں موجود ہوں گے۔ اس کے علاوہ، ریاستوں میں آئی سی اے آر کے 80 مرکزی ادارے، کرشی وگیان کیندرز اور اے ٹی ایم اے نیٹ ورک بھی کسانوں کو قدرتی کھیتی کے عمل اور فوائد کے بارے میں جاننے اور پروگرام کو براہ راست دیکھنے کے لیے جوڑیں گے۔ مزید برآں، کسان اور ملک بھر کے لوگ کنونشن میں شامل ہو سکتے ہیں یا اسے https://pmindiawebcast.nic.in لنک کے ذریعے دوردرشن پر براہ راست دیکھ سکتے ہیں۔
حکومت نے گزشتہ چھ سالوں کے دوران کسانوں کی آمدنی دو گنا کرنے کے لیے زراعت کی کایا پلٹ کرنے کے لیے متعدد اقدامات شروع کیے ہیں۔ نظام کے استحکام، لاگت میں کمی، مارکیٹ تک رسائی اور کسانوں کو بہتر طور پر سمجھانے کے لیے اقدامات کو فروغ دینے اور ان کی حمایت کے لیے کوششیں جاری ہیں۔
زیرو بجٹ کی قدرتی کاشتکاری کے بارے میں:
زیرو بجٹ کی قدرتی کاشتکاری کو پیداوار کے ایک حصے پر کسانوں کے انحصار کو کم کرنے، ٹیکنالوجیز پر مبنی روایتی کھیتی پر انحصار کم سے کم کرتے ہوئے زراعت کی لاگت کو کم کرنے کے لیے ایک امید افزا آلے کے طور پر نشاندہی کی گئی ہے جس سے مٹی کی زرخیزی کو بہتر بنایا جا سکتا ہے۔ یہ زرعی طور طریقوں کو واحد فصل سے متنوع کثیر فصلی نظام کی طرف منتقل کرنے پر زور دیتا ہے۔ دیسی گائے، اس کا گوبر اور پیشاب ایک اہم کردار ادا کرتے ہیں جس میں بیجامرت، جیوامرت اور گھنجیوامرت جیسے مختلف اجزاکھیت پر بنائے جاتے ہیں اور اچھی زرعی پیداوار کے لیے تغذیہ بخش اجزاء اور مٹی کا وسیلہ ہیں۔ دیگر روایتی طور طریقے جیسے کہ بائیو ماس کے ساتھ مٹی کو ملچ کرنا یا سال بھر مٹی کو سبز غلاف سے ڈھانپنا، یہاں تک کہ پانی کی بہت کم دستیابی کی صورت میں بھی ایسے کام کئے جاتے ہں جو پہلے سال اختیار کرنے سے مسلسل پیداوار کو یقینی بناتی ہے۔
ایسی حکمت عملیوں پر زور دینے اور ملک کے دور دراز علاقوں میں کسانوں کو پیغام پہنچانے کے لیے، گجرات کی حکومت 14 دسمبر سے 16 دسمبر 2021 تک گجرات کے آنند شہر زراعت اور خوراک کو ڈبہ بند کرنے کی صنعت سے متعلق قومی سربراہ کانفرنس کا اہتمام کررہی ہے جس میں قدرتی کاشتکاری پر توجہ مرکوز کی جائے گی۔ قدرتی زراعت کے موضوع پر اپنے خیالات کا اظہار کرنے کے لیے نامور مقررین کو مدعو کیا گیا ہے۔ ملک بھر سے 300 سے زائد نمائش لگانے والوں کی نمائش ایک اضافی توجہ کا مرکز ہوگی۔
۔۔۔۔۔۔۔۔۔۔۔ ۔
ش ح۔ح ا ۔ن ا۔
U-14217
(Visitor Counter : 110
وزارت خزانہ
وزیر خزانہ نے مالی استحکام اور ترقیات کونسل  کی 21 ویں میٹنگ کی صدارت کی
نئی دلّی ، 07 نومبر / مالی استحکام اور ترقیات کونسل  کی 21 ویں میٹنگ آج یہاں خزانہ اور کمپنی امور کی وزیر محترمہ سیتا رمن کی صدارت میں منعقد ہوئی ۔
اس میٹنگ میں ریزرو بینک آف انڈیا  کے گورنر جناب شکتی کانت داس ، اقتصادی امور کے محکمے کے سکریٹری جناب اتانو چکرابورتی ، کمپنی امور کی وزارت کے سکریٹری جناب راجیو کمار ، خزانہ سکریٹری اور مالی خدمات کے محکمے کے سکریٹری انجیتی سری نواس ، کمپنی امور کی وزارت کے سکریٹری جناب اجے بھوشن پانڈے ، مالیہ سکریٹری جناب اجے پرکاش ساہنی ، الیکٹرانکس اور اطلاعاتی ٹیکنا لوجی کی وزارت کے سکریٹری ڈاکٹر کرشنا مورتی وی سبرا منین ، وزارت خزانہ کے اقتصادی مشیر اعلیٰ جناب اجے تیاگی ، تمسکات اور ایکسچینج بورڈ آف انڈیا کے چیئر مین جناب سبھاش چندر کھونٹیا ، انشورنس ریگولیٹری اینڈ ڈیولپمنٹ اتھارٹی آف انڈیا کے چیئرمین ڈاکٹر ایم ایس ساہو ، انسول وینسی اینڈ بینک رَپسی بورڈ آف انڈیا کے چیئر پرسن جناب روی متل ، مالی خدمات کے محکمے کے خصوصی سکریٹری اور سربراہ ، پنشن فنڈ ریگو لیٹری اینڈ ڈیولپمنٹ اتھارٹی کے صدر اور حکومتِ ہند اور مالی شعبے کے ریگو لیٹروں سمیت دیگر سینئر افسران شامل تھے ۔
کونسل نے رواں عالمی اور گھریلو مجموعی اقتصادی صورت حال اور مالی استحکام نیز نازک پہلوؤں کا جائزہ لیا ، جس میں منجملہ دیگر امور کے این بی ایف سی اور کریڈٹ ریٹنگ ایجنسیوں سے متعلق معاملات بھی شامل تھے ۔
کونسل نے ایف ایس ڈی سی کی جانب سے اس سے قبل لئے گئے فیصلے کے سلسلے میں اراکین کے ذریعے کئے گئے اقدامات پر نظر ثانی کی اور قراردادی فریم ورک کو مزید مستحکم بنانے کے لئے داخل کی گئی تجاویز پر تبادلۂ خیالات کئے نیز مالی شعبے کی سائبر سلامتی کے لئے درکار فریم ورک پر بھی گفت و شنید ہوئی ۔
کونسل نے آر بی آئی کے گورنر کی صدارت میں تشکیل کردہ ایف ایس ڈی سی ذیلی کمیٹی کی سرگرمیوں کا بھی تجزیہ کیا اور ساتھ ہی ساتھ مالی شعبے میں مختلف النوع ریگو لیٹروں کے ذریعے کی گئی پہل قدمیوں کا بھی جائزہ لیا ۔
۔ ۔ ۔ ۔
U. No. 4995
(Visitor Counter : 60
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال596واں دن
بھارت میں ٹیکہ کاری کی مجموعی تعداد213 کروڑ18 لاکھ سے تجاوز کرگئی
آج شام 7 بجے تک15لاکھ سے زیادہ ٹیکے لگائے گئے
بھارتمیں کووڈ-19 سے بچاؤ کے لئے ٹیکہ کاری کی مجموعی تعداد آج213کروڑ18لاکھسے تجاوز کرگئی ہے۔آج شام 7 بجے تک15 لاکھ سے زیادہٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10414213
|
|
دوسری خوراک
|
|
10107389
|
|
احتیاطی خوراک
|
|
6789199
|
|
صف اوّل کے کارکنان
|
|
پہلی خوراک
|
|
18434853
|
|
دوسری خوراک
|
|
17700489
|
|
احتیاطی خوراک
|
|
13216980
|
|
12 سے 14 سال کی عمر کے نوعمر بچے
|
|
پہلی خوراک
|
|
40449871
|
|
|
|
دوسری خوراک
|
|
30443138
|
|
15 سے 18 سال کی عمر کے نوجوان
|
|
پہلی خوراک
|
|
61723788
|
|
|
|
دوسری خوراک
|
|
52456471
|
|
18 سے 44 سال کی عمر کے افراد
|
|
پہلی خوراک
|
|
560679655
|
|
دوسری خوراک
|
|
513457410
|
|
احتیاطی خوراک
|
|
66687301
|
|
45 سے 59 سال کی عمر کے افراد
|
|
پہلی خوراک
|
|
203920708
|
|
دوسری خوراک
|
|
196396494
|
|
احتیاطی خوراک
|
|
36885958
|
|
60 سال سے زیادہ عمر کے افراد
|
|
پہلی خوراک
|
|
127593116
|
|
دوسری خوراک
|
|
122761746
|
|
احتیاطی خوراک
|
|
41681481
|
|
مجموعی طور پر دی گئی پہلی خوراک
|
|
1023216204
|
|
مجموعی طور پر دی گئی دوسری خوراک
|
|
943323137
|
|
احتیاطی خوراک
|
|
165260919
|
|
میزان
|
|
2131800260
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ: 03ستمبر2022 
|
|
طبی کارکنان
|
|
پہلی خوراک
|
|
27
|
|
دوسری خوراک
|
|
183
|
|
احتیاطی خوراک
|
|
8404
|
|
صف اوّل کے کارکنان
|
|
پہلی خوراک
|
|
49
|
|
دوسری خوراک
|
|
434
|
|
احتیاطی خوراک
|
|
15259
|
|
12 سے 14 سال کی عمر کے نوعمر بچے
|
|
پہلی خوراک
|
|
23167
|
|
|
|
دوسری خوراک
|
|
48069
|
|
15 سے 18 سال کی عمر کے نوجوان
|
|
پہلی خوراک
|
|
7004
|
|
|
|
دوسری خوراک
|
|
26228
|
|
18 سے 44 سال کی عمر کے افراد
|
|
پہلی خوراک
|
|
17612
|
|
دوسری خوراک
|
|
70045
|
|
احتیاطی خوراک
|
|
788733
|
|
45 سے 59 سال کی عمر کے افراد
|
|
پہلی خوراک
|
|
2916
|
|
دوسری خوراک
|
|
15173
|
|
احتیاطی خوراک
|
|
349001
|
|
60 سال سے زیادہ عمر کے افراد
|
|
پہلی خوراک
|
|
1833
|
|
دوسری خوراک
|
|
10131
|
|
احتیاطی خوراک
|
|
156334
|
|
مجموعی طور پر دی گئی پہلی خوراک
|
|
52608
|
|
مجموعی طور پر دی گئی دوسری خوراک
|
|
170263
|
|
احتیاطی خوراک
|
|
1317731
|
|
میزان
|
|
1540602
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
ماحولیات، جنگلات اور موسمیاتی تبدیلی کی وزارت
ماحولیاتی کارروائی سے متعلق واحد ذریعہ معلومات ‘‘انڈیاکلائمیٹ چینج نالج پورٹل ’’کا آغاز
بھارت نےپیشگی - 2020 ماحولیاتی کارروائی سے منسلک اپنے اہداف کوحاصل کرلیاہے
(ماحولیات ، جنگلات وماحولیاتی تبدیلی کے وزیرجناب پرکاش جاوڈیکرنے آج ‘‘ انڈیاکلائمیٹ چینج نالج پورٹل ’’ کاآغازکیا۔
ویب پورٹل کے آغاز پراپنی خوشی ظاہرکرتے ہوئے جناب جاوڈیکرنے کہاکہ یہ پورٹل معلومات کا واحد ذریعہ ہوگاجو مختلف وزارتوں کے ذریعہ کئے گئے مختلف ماحولیاتی اقدامات کے بارے میں معلومات فراہم کرے گا تاکہ استعمال کرنے والے ان اقدامات کے بارے میں تازہ ترین صورتحال سے فائدہ اٹھاسکیں ۔
جناب جاوڈیکرنے ایک ورچوئل پروگرام میں بتایاکہ بھارت نے عملی طورپر اپنے پیشگی 2020ماحولیاتی کارروائی کے اہداف کو حاصل کرلیا ہے اورکہا کہ بھارت تاریخی اعتبارسے اگرچہ اخراج کاذمہ دارنہیں ہے لیکن وزیراعظم نریندرمودی کی قیادت میں بھارت ماحولیاتی کارروائی کے سلسلے میں دنیا کی قیادت کررہاہے ۔
یہ پورٹل شعبے کے اعتبارسے اپنانے اورتخفیف کے ان اقدامات کی نشاندہی کرتاہے جو مختلف وزارتوں کے ذریعہ ایک مقام پر تازہ ترین معلومات سمیت ان کے نفاذ کے لئے اٹھائے جارہے ہیں ۔ یہ نالج پورٹل شہریوں کو ان تمام بڑے اقدامات کے بارے میں معلومات فراہم کرنے میں مدد کرے گاجسے حکومت ماحولیاتی تبدیلی کے مسئلے سے نمٹنے کے لئے قومی اورعالمی دونوں سطحوں پر کررہی ہے ۔
نالج پورٹل میں شامل 8اہم اجزاہیں :
- بھارت کا ماحولیاتی پروفائل
- نیشنل پالیسی فریم ورک
- بھارت کے این ڈی سی اہداف
- اختیارکرنے سے متعلق اقدامات
- تخفیف کرنے سے متعلق اقدامات
- دوطرفہ اور کثیرطرفہ باہمی تعاون
- عالمی ماحولیاتی مذاکرات
- رپورٹیں اوراشاعتیں
ویب پورٹل لنک : https://www.cckpindia.nic.in/
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت ’کھیلو انڈیا – کھیلوں کی ترقی کے قومی پروگرام‘ اسکیم کے ذریعے دیہی اور مقامی/قبائلی کھیلوں کو فروغ دے رہی ہے
نوجوانوں کے امور اور کھیلوں کی وزارت 2016 سے ’کھیلو انڈیا - کھیلوں کی ترقی کے قومی پروگرام‘ کے نام سے مرکزی سیکٹر کی ایک اسکیم چلا رہی ہے، جس میں ’دیہی اور مقامی/قبائلی کھیلوں کے فروغ‘، کے نام سے ایک ذیلی جزو ’ ملک میں دیہی اور مقامی/قبائلی کھیلوں کی ترقی کے لیے وقف ہے۔
کھیلو انڈیا اسکیم کے ذیلی جزو ’دیہی اور مقامی/قبائلی کھیلوں کے فروغ‘ کے تحت، ملکھمب، کلاریپایاتو، گٹکا، تھنگ- تا، سلمبم اور یوگاسن کو بنیادی ڈھانچے کی ترقی، سازوسامان کی مدد، کوچوں کی تقرری، کوچوں کی تربیت اور ایتھلیٹوں کے لئے اسکالرشپ کے لیے تعاون حاصل رہا ہے۔
کھیلو انڈیا اسکیم کے’کھیلو انڈیا سینٹرز‘ کے جزو کے تحت، ملک میں کھیلوں کے ماحولیاتی نظام کو زمینی سطح پر مضبوط کرنے کے حکومت کے وژن کے ایک حصے کے طور پر، ایک کم لاگت، کھیلوں کی تربیت کا موثر طریقہ کار وضع کیا گیا ہے۔ ریاستی/ مرکز کے زیر انتظام علاقوں کی حکومتیں نوجوانوں کے لیےکوچ اور سرپرست کے طور پر سابق کھلاڑیوں کی خدمات حاصل کرسکتی ہیں۔ مزید برآں، اسپورٹس اتھارٹی آف انڈیا ، جو کہ نوجوانوں کے امور اور کھیل کی وزارت کے تحت ایک خود مختار ادارہ ہے، سابق کھلاڑیوں کو کھیلوں کے مختلف شعبوں میں بطور کوچ کام کرنے کا موقع فراہم کرتی ہے۔
یہ جواب آج لوک سبھا میں نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے دیا۔
وزیراعظم کا دفتر
وزیراعظم جناب نریندر مودی اور سنگاپور کے وزیراعظم عالیجناب لی سین لونگ کے مابین ٹیلیفون پر گفت و شنید
نئی دہلی، 24اپریل2020،وزیراعظم جناب نریندر مودی نے 23؍اپریل 2020 کو سنگاپور کے وزیراعظم عالیجناب لی سینگ لونگ سے ٹیلیفون پر گفت وشنید کی ہے۔
دونوں قائدین نے کووڈ-19وبائی مرض کے نتیجے میں درپیش صحتی اور اقتصادی چنوتیوں کے موضوع پر تبادلۂ خیالات کئے ہیں۔ دونوں رہنماؤں نے ایک دوسرے کو اپنے اپنے ملک میں اس وبائی مرض سے نمٹنے اور اس کے اقتصادی اور سماجی اثرات سے نبردآزما ہونے کے سلسلے میں کئےجانے والے اقدامات سے آگاہ کیا ہے۔
وزیراعظم نے سنگاپور کو طبی مصنوعات سمیت ضروری اشیاء کی سپلائی کو برقرار رکھنے کے لئے اپنی جانب سے تمام تر ممکنہ تعاون کا وعدہ کیا ہے۔ وزیراعظم نے سنگاپور میں بھارتی شہریوں کو فراہم کی جانے والی حمایت اور تعاون کے لئے بھی اپنی جانب سے ستائش کا اظہار کیا ہے۔
دونوں رہنماؤں نے زور دے کر کہا کہ موجودہ صورتحال میں بھارت-سنگاپور کلیدی شراکت داری کی اہمیت بڑھ گئی ہے۔انہوں نے اس امر پر اتفاق کیا کہ وہ کووڈ-19 کے نتیجے میں درپیش موجودہ اور مستقبل کے چنوتیوں کاسامنا کرنے کے لئے مل جل کر کام کریں گے۔
وزیراعظم نے موجودہ بحران کے دوران سنگاپور کے عوام کی خیرو عافیت اور صحت کے لئے اپنی جانب سے نیک تمناؤں کا اظہار کیا۔
۔۔۔۔۔۔۔۔۔۔۔
م ن۔ک ا۔

U- 2013
(
بھارتی چناؤ کمیشن
الیکشن کمیشن نے شرد پوار کو انکم ٹیکس کی طرف سے نوٹس جاری کرنے کی سی بی ڈی ٹی کو کوئی ہدایت نہیں دی
نئی دلّی ، 23ستمبر 2020 / واضح ہو کہ میڈیا کے بعض حلقوں میں یہ بات گردش کررہی تھی کہ الیکشن کمیشن آف انڈیا کی ہدایت پر ممبر پارلیمنٹ جناب شرد پوار کو انکم ٹیکس کا نوٹس جاری کیا گیا ہے۔
اس تناظر میں بتایا گیا ہے کہ الیکشن کمیشن آف انڈیا نے جناب شرد پوار کو نوٹس جاری کرنے کے لئے سی بی ڈی ٹی کو ایسی کوئی ہدایت جاری نہیں کی ہے۔
۔۔۔۔۔۔۔۔۔۔۔۔۔۔

U.NO. 5764
(Visitor Counter : 92
وزارت خزانہ
ڈی آر آئی نے غیر قانونی نشہ آور مادے بنانے والی فیکٹری کا پردہ فاش کیا۔ 245 کروڑ روپے کی منشیات ضبط
ملک میں منشیات کی تیاری، فروخت اور تقسیم میں ملوث ڈرگ سنڈیکیٹس کے خلاف کریک ڈاؤن جاری رکھتے ہوئے، ڈائریکٹوریٹ آف ریونیو انٹیلی جنس  کے افسران نے ہریانہ کے یمنا نگر میں ایک خفیہ فیکٹری کا پردہ فاش کیا، جو ایفیڈرین کی غیر قانونی تیاری میں ملوث تھی۔ نارکوٹکس ڈرگس اینڈ سائیکوٹروپک سبسٹنسز  آرڈر، 2013 کے شیڈول اے کے تحت درج مادہ۔ ایفیڈرین کو میتھمفیٹامین کی تیاری میں استعمال کیا جاتا ہے ، جو کہ ایک پارٹی ڈرگ ہے، جسے عام طور پر آئس، کرسٹل میتھ، سپیڈ وغیرہ کے نام سے جانا جاتا ہے۔ مذکورہ آپریشن کے دوران 661 کلوگرام ایفیڈرین اور 5,200 کلوگرام خام مال برآمد کیا گیا اور قبضے میں لیاگیا۔ جس کی مالیت بین الاقوامی غیر قانونی مارکیٹ میں 133 کروڑ روپے ہے ۔
ڈی آر آئی کے ذریعہ مخصوص خفیہ معلومات پر مبنی رپورٹ تیار کی گئی تھی جس میں بتایا گیا تھا کہ کیمیکل منشیات کی غیر قانونی تیاری یامنا نگر، ہریانہ سے متصل دیہی علاقوں میں ایک خفیہ فیکٹری میں ہو رہی تھی۔ فیکٹری کے احاطے میں 29 جولائی 2022 سے شروع ہونے والی دو دنوں کے دوران کی گئی تلاشی کے دوران 661 کلوگرام وزنی ایفیڈرین کی ایک بڑی کھیپ برآمد کی گئی جس کے ساتھ 5,200 کلوگرام خام مال بھی برآمد کیا گیا، جسے ایفیڈرین کی تیاری میں استعمال کیا جانا تھا۔ سینٹری فیوجز اور شیشے کے لائن ری ایکٹر جیسے آلات، جو کیمیکل ادویات بنانے کے لیے استعمال کیے جا رہے تھے، بھی برآمد کر لیے گئے۔ اس معاملے میں ایک فنانسر سمیت دو افراد کو گرفتار کیا گیا ہے اور مزید تفتیش جاری ہے۔
ایک اور معاملے میں، ڈی آر آئی افسران نے بنگلورو ریلوے اسٹیشن پر ایک شخص کو روکا، جس کے بیگ کی تلاشی کے دوران 16 کلو گرام ہیروئن برآمد کی گئی جس کی مالیت بین الاقوامی غیر قانونی مارکیٹ میں 112 کروڑ روپے تھی۔جسے ٹرالی بیگ میں ایک گڑھا سا بنا کر اس میں چالاکی سے چھپایا گیا تھا۔ یہ شخص عدیس ابابا، ایتھوپیا سے صبح کی پرواز سے بنگلورو پہنچا تھا، اور جب اسے روکا گیا تو اس وقت وہ نئی دہلی جا رہا تھا۔ مذکورہ شخص کو گرفتار کر لیا گیا ہے اور مزید تفتیش جاری ہے۔
غیر قانونی منشیات تیار کرنے والی فیکٹری کا پردہ فاش ہونا، اس طرح کے منشیات کی تیاری، فروخت اور تقسیم میں مصروف منشیات کے سنڈیکیٹس کے لیے جسمانی دھچکا ہے، جو ہندوستان کے نوجوانوں کو نقصان پہنچانے کی صلاحیت رکھتے ہیں۔ ڈی آر آئی بھارت کو نشہ آور ادویات اور سائیکو ٹراپک مادوں کی لعنت سے بچانے کے لیے بھرپور کوششیں کرنے کے لیے پرعزم ہے جس کے وسیع پیمانے پر سماجی و اقتصادی اثرات ہیں۔ مالی سال 2021-22 میں، ہندوستان کے طول و عرض میں کئے گئے اپنے آپریشنز کے ذریعے، ڈی آر آئی نے 3,463 کلو گرام ہیروئن، 208 کلو گرام سیڈو فیڈرین اور 321 کلو کوکین ضبط کی، جس کی بین الاقوامی غیر قانونی مارکیٹ میں تقریباً 19,800 کروڑ روپے کی مالیت ہے۔
صحت اور خاندانی بہبود کی وزارت
آئی این ایس اے سی او جی کے ذریعہ کی گئی جینوم سیکوینسنگ سے بھارت میں باعث تشویش ویریئنٹس اور ایک نووَل ویرینٹ کا پتہ چلا
نئی دہلی، 24 مارچ 2021: بھارتی سارس سی او وی ۔2 جینومکس کنسورٹیئم  10 قومی تجربہ گاہوں کا مجموعہ ہے جسے صحت و کنبہ بہبود کی مرکزی وزارت، حکومت ہند نے 2020/12/25 کو قائم کیا تھا۔ آئی این ایس اے سی او جی تبھی سے کورونا وائرس کی جینوم سیکوینسنگ اور کووِڈ۔19 وائرس کا تجزیہ کر رہا ہے اور اس طرح پائے جانے والے وائرس کے نئے ویریئنٹ اور وبائی مرض سے ان کی وابستگی کا پتہ لگا رہا ہے۔ مختلف وائرسوں کے ویریئنٹ ہونا ایک فطری رجحان ہے اور یہ تقریباً تمام ممالک میں پائے جاتے ہیں۔
آئی این ایس اے سی او جی نے جس وقت سے اپنا کام شروع کیا ہے اس نے ریاستوں اور مرکز کے زیرانتظام علاقوں کی جانب سے ساجھا کیے گئے 10787 مثبت نمونوں میں سے اس وائرس کے 771 باعث تشویش ویریئنٹ  کا پتہ لگایا ہے۔ اس میں برطانیہ کے وائرس  نسب کے 736 پازیٹیو نمونے پائے گئے ہیں۔ جنوبی افریقی وائرس نسب  کے 34 نمونے بھی پازیٹیو پائے گئے ہیں۔ برازیل نسب  کا ایک نمونہ وائرس کے لئے پازیٹیو پایا گیا۔ یہ وی او سی کے حامل نمونے ملک کی 18 ریاستوں میں نشان زد کیے گئے ہیں۔
جینوم سیکوینسنگ اور تجزیے بین الاقوامی مسافرین کے نمونوں ، وی او سی کے لئے پازیٹیو افراد کے رابطوں اور ریاستوں کی زیادہ تر آئی این ایس اے سی او جی کی شراکت دار تجربہ گاہوں ، جن کی تعداد 10 ہے، سے حاصل ہوئے کمیونٹی نمونوں پر کیے گئے ہیں۔
مہاراشٹر سے لیے گئے نمونوں کے تجزیے سے پتہ چلا ہے کہ دسمبر 2020 کے مقابلے میں ای484کیو اور ایل452آر میوٹیشن کے حصے والے نمونوں میں اضافہ ہوا ہے۔ اس طرح کی میوٹیشن سے پتہ چلتا ہے کہ یہ جسم کی قوت مدافعت سے بچ جاتے ہیں اور اس کی غیر مؤثریت میں اضافہ کرتے ہیں۔ یہ میوٹیشن تقریباً 15 سے 20 فیصد نمونوں میں پائے گئے ہیں اور پہلے فہرست بند وی او سی کے ساتھ میل نہیں کھاتے ہیں۔ ان کی وی او سی کے طور پر زمرہ بندی کی گئی ہے۔ لیکن ان کے لئے بھی زیادہ تجربوں، قریبی رابطوں کا بڑے پیمانے پر پتہ لگانا، پازیٹیو معاملات اور ان کے رابطے میں آئے لوگوں کو فوری طور پر علیحدہ کرنا اور قومی معالجاتی پروٹوکول کے مطابق ان کے علاج کی ضرورت ہے۔
کیرالا کے تمام 14 اضلاع میں سے 2032 نمونوں کی سیکوینسنگ کی جا چکی ہے اور این 440 کے، ایسا ویریئنٹ ہے جو جسم کے قوت مدافعت نظام سے بچ سکتا ہے اور یہ 11 اضلاع سے لیے گئے 123 نمونوں میں پایا گیا ہے۔ یہ ویریئنٹ اس سے قبل آندھرا پردیش سے لیے گئے 33 فیصد نمونوں اور تلنگانہ کے 104 نمونوں میں سے 53 میں پایا گیا تھا۔ یہ ویریئنٹ 16 دیگر ممالک میں بھی پایا گیا ہے۔ جن میں برطانیہ، ڈنمارک، سنگاپور، جاپان اور آسٹریلیا شامل ہیں۔ ابھی تک وثوق کے ساتھ کہا جا سکتا ہے کہ ان ویریئنٹ کی جانچ کا عمل جاری ہے۔
حالانکہ وائرس کی باعث تشویش اقسام  اور دوہری میوٹیشن والا ویریئنٹ بھارت میں پایا جا چکا ہے، لیکن ان کی تعداد اتنی زیادہ نہیں ہے جس سے یہ مانا جا سکے یا ایسا کوئی براہِ راست رابطہ نظرآتا ہو کہ ان کی وجہ سے کچھ ریاستوں میں کورونا وبائی مرض میں اضافہ ہو رہا ہے۔ کورونا سے پیداشدہ صورتحال کا پتہ لگانے کے لئے جینوم سیکوینسنگ اور وبائی مرض سے متعلق مطالعہ ابھی بھی جاری ہے۔
شمال مشرقی ریاستوں کی ترقی کی وزارت
این ای ڈی ایف آئی نے اپنی نامچی اور گنگٹوک شاخ میں کاروباریوں اور صنعت کاروں کی میٹنگ کااہتمام کیا
لوگوں کو خاص طور پر نوجوانوں کو اپنا کاروبار شروع کرکے اور دوسروں کے لیے روزگار پیدا کرنے کے لیے انٹرپرینیورشپ میں داخل ہونے کی ترغیب دینے کے لیے این ای ڈی ایف آئی نے اپنی شاخوں  میں کاروباریوں اور صنعت کاروں کی میٹنگ کااہتمام کیا۔
این ای ڈی ایف آئی کی نامچی شاخ میں کاروباریوں اور صنعت کاروں کی میٹنگ
اس میٹنگ میں نامچی اور جورتھانگ ٹاؤن کے 30 ممکنہ اور موجودہ کاروباری افراد نے شرکت کی۔ میٹنگ کے دوران شرکاء کو این ای ڈی ایف آئی کی کم شرح سود پر متعدد قرض اسکیموں پرروشنی ڈالتے ہوئے مختلف قرضوں کی اسکیموں کے بارے میں آگاہ کیا گیا ۔انہیں این ای ڈی ایف آئی کے دستاویزی پہلوؤں اور قرض کے عمل کے ساتھ ساتھ این ای ڈی ایف آئی کی طرف سے خطے کی ترقی کے لیے کیے گئے مختلف اقدامات کے بارے میں بھی آگاہ کیا گیا۔ تبادلہ خیالات سیشن کے دوران شرکاء نے خاص طور پر اپنے موجودہ کاروبار کے قیام اور توسیع کے بارے میں، نیز، تجارتی سرگرمیوں اور زراعت سے منسلک سرگرمیوں، ریستوراں وغیرہ پر شکوک و شبہات کا اظہار کیااور حکام نے ان کے شبہات کا ازالہ کیا۔
ای ای ڈی ایف آئی کی گنگٹوک شاخ میں کاروباریوں اور صنعت کاروں کی میٹنگ
سکم کے مشرقی اور شمالی اضلاع سے تعلق رکھنے والے تاجروں نے اس میٹنگ میں شرکت کی۔این ای ڈی ایف آئی کے عہدیداروں نے این ای ڈی ایف آئی کی مختلف اسکیموں اور نئی تخفیف شدہ شرح سود کے بارے میں تفصیل سے بتایا۔ ایف پی اوز کے درمیان نامیاتی پیداواری پروسیسنگ اکائیوں کی حوصلہ افزائی کے لئے ایم او وی سی ڈی این ای آر کے بارے میں بھی شرکا کوآگاہ کیا گیا ۔ اس کے بعد برانچ مینیجر نے شرکاء کے ساتھ قرض سے متعلق مختلف سوالات جیسے سیکیورٹیز، قرض کی اہلیت، مطلوبہ دستاویزات وغیرہ پر ایک تبادلا کے سیشن کااہتمام کیا۔ ممکنہ گراہکوں کی حوصلہ افزائی کے لئے چار موجودہ یونٹوں کو ان کی تقسیم کے حصے کے طور پر چیک جاری کیے گئے۔